*****

ΚΑΝΟΝΙΣΜΟΣ (ΕΟΚ) αριθ. 311/83 ΤΗΣ ΕΠΙΤΡΟΠΗΣ

της 7ης Φεβρουαρίου 1983

περί δεύτερης τροποποιήσεως του κανονισμού (ΕΟΚ) αριθ. 2499/82 περί καθορισμού των διατάξεων σχετικά με την προληπτική απόσταξη για την αμπελουργική περίοδο 1982/83

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3082/82 (2), και ιδίως το άρθρο 11 παράγραφος 5,

τον κανονισμό (ΕΟΚ) αριθ. 2144/82 του Συμβουλίου της 27ης Ιουλίου 1982 περί τροποποιήσεως του κανονισμού (ΕΟΚ) αριθ. 337/79 περί κοινής οργανώσεως της αμπελοοινικής αγοράς (3), και ιδίως το άρθρο 2,

Εκτιμώντας:

ότι τα νέα όργανα για τη διαχείριση της αγοράς, που θεσπίστηκαν με τον κανονισμό (ΕΟΚ) αριθ. 2144/82, εφαρμόζονται για πρώτη φορά κατά την περίοδο εμπορίας 1982/83· ότι το προηγούμενο καθεστώς επέτρεπε στους παραγωγούς να υποβάλλουν τις συμβάσεις παραδόσεως που συνάπτονταν για την προληπική απόσταξη όποτε ήθελαν, συνήθως σε ημερομηνίες μετά τις 20 Ιανουαρίου· ότι, για την περίοδο αυτή, λόγω του νεωτερισμού και της πολυπολοκότητας του καθεστώτος, η διάρθρωση μεταξύ των διαφόρων μέτρων όσον αφορά την απόσταξη, που προβλέπονται για την έναρξη της περιόδου εμπορίας, δεν τέθηκε πλήρως σε εφαρμογή από τους οικονομικούς παράγοντες· ότι, ως εκ τούτου, ορισμένες ποσότητες επιτραπέζιων οίνων ή οίνων κατάλληλων για παραγωγή επιτραπέζιου οίνου δεν μπόρεσαν να υποστούν την προληπτική απόσταξη, επειδή η προθεσμία υποβολής των συμβάσεων παραδόσεως για την απόσταξη αυτή έληξε στις 20 Ιανουαρίου 1983· ότι πρέπει, για να αποφευχθούν οι δυσκολίες στην αγορά και να διευκολυνθεί έτσι η μετάβαση στο νέο καθεστώς της κοινής οργανώσεως της αμπελοοινικής αγοράς, να επαναφέρουμε την προθεσμία που αναφέρεται παραπάνω και άλλες ημερομηνίες που έχουν καθοριστεί για το σκοπό αυτό στον κανονισμό (ΕΟΚ) αριθ. 2499/82 της Επιτροπής της 15ης Σεπτεμβρίου 1982 (4), όπως τροποποιήθηκε από τον κανονισμό (ΕΟΚ) αριθ. 3189/82 (5)·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 2499/82 τροποποιείται ως εξής:

1. Στο άρθρο 1:

- η ημερομηνία «20 Ιανουαρίου 1983» που αναφέρεται στην παράγραφο 1, αντικαθίσταται από την ημερομηνία «1η Μαρτίου 1983» ,

- η ημερομηνία «10 Φεβρουαρίου 1983» που αναφέρεται στην παράγραφο 3, αντικαθίσταται από την ημερομηνία «20 Μαρτίου 1983» .

2. Στο άρθρο 4 παράγραφος 2, η ημερομηνία «31 Μαΐου 1983», αντικαθίσταται από την ημερομηνία «31 Ιουλίου 1983».

3. Στο άρθρο 11 παράγραφος 4:

- η ημερομηνία «31 Οκτωβρίου 1983» που αναφέρεται στο πρώτο εδάφιο, αντιικαθίσταται από την ημερομηνία «15 Δεκεμβρίου 1983» ,

- η ημερομηνία «1η Φεβρουαρίου 1984» που αναφέρεται στο δεύτερο και τρίτο εδάφιο, αντικαθίσταται από την ημερομηνία «16 Μαρτίου 1984».

4. Στο άρθρο 16 παράγραφος 1, η ημερομηνία «1η Μαΐου 1983», αντικαθίσταται από την ημερομηνία «30 Ιουνίου 1983».

5. Στο άρθρο 18, η ημερομηνία «1η Ιουλίου 1983» αντικαθίσταται από την ημερομηνία «16 Σεπτεμβρίου 1983».

6. Στο άρθρο 21:

- η ημερομηνία «28 Φεβρουαρίου 1983» που αναφέρεται στην παράγραφο 1, αντικαθίσταται από την ημερομηνία «15 Απριλίου 1983 »,

- η ημερομηνία «30 Σεπτεμβρίου 1983» που αναφέρεται στην παράγραφο 4, αντικαθίσταται από την ημερομηνία «15 Νοεμβρίου 1983».

Άρθρο 2

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 20 Ιανουαρίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 7 Φεβρουαρίου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 326 της 23. 11. 1982, σ. 1.

(3) ΕΕ αριθ. L 227 της 3. 8. 1982, σ. 1.

(4) ΕΕ αριθ. L 267 της 16. 9. 1982, σ. 16.

(5) ΕΕ αριθ. L 338 της 30. 11. 1982, σ. 9.